kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en ca kk kk kk kk kk kk kk kk kk kk de kk de kk kk kk uk kk kk kk kk kk kk ru kk kk en kk kk kk kk kk kk kk hbs_cyr kk de hbs_cyr kk de kk kk kk kk kk uk ky kk ky kk en kk kk kk kk kk kk kk ba kk kk kk kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Атамекенін аңсаған ақсақал - Қазақстандағы Ислам
Ақсақал… Бұл кім? Құрметке ие атаудың қоғамда алатын орны қандай? Дәрежесі қандай? Осы бір ойлар санамды шиырлап шықпағанына біраз болыпты. Мүмкін ақыл сұрағым келді ме? Мүмкін сол балалық шағымның көмескі тұстары көлеңкесінен арылып, қариялар туралы естеліктер санамның түкпірінен сеңдей қозғалды ма кім білсін, осы бір сыйлы да киелі атауға жауап іздеуге тура келді.
Мен туған ауыл үлкен жарқабақтың басында орналасқан. Үш жүзден аса үй бар. Заман ағымымен өзгеріп, көркейсе де қазақы түрінен арылмаған ауыл еді. Әр үйдің бұрышының өзі тарих болатын. Кіші үлкенді сыйлап, әйел атаулы ер адамның алдынан кесіп өтпейтін, берген уәдесін жерге тастамайтын, кішіге жол көрсеткен аузы дуалы ақсақалы, ортаға сыйлы ақ жаулықты анасы бар, қазақы салт-дәстүрден арылмаған үлкен ауыл.
Мектеп бітіріп, оқуға түсіп, бозбалалық шақтың қызықты дәмін татып, қалалық жерде оқып жатқан кезім. Жазғы сессияны бітіріп, алып-ұшып ауылға қайтып жатырмыз. Біздің ауылға тек қана көлікпен барады. Таблетка УАЗ, он екі орындық. Таласып-тармасып мініп алдық.
Маған қарама-қарсы орналасқан ақсақал үнсіз көліктің терезесінен сыртқа үңіліп, алысқа көз тастап қалың ойдың құшағында отыр. Енді байқадым, зор денелі қария екен. Жас кезінде балуан немесе алып күштің иесі болғаны көрініп тұр. Үстіндегі мауыты шапаны өзіне жарасымды. Ақ басқан сақалы кеуде тұсын жапқан, қалың қабағы мен шимайлай әжім басқан жүзі маған сондай әсем көрінді.
Қаржы алаяқтарынан қалай сақтанамыз?
Бала тәрбиесі құрсақтан басталады
Ширақ қимылына қарағанда кәрілік жеңе қоймаған, отырысы тіп-тік. Ойлы қой көздері мұңды, әлсін-әлсін күрсініп қояды. Қызығып қарап қоямын. Бейне бір баяғының би-шешендерінің алдында отырған секілдімін. Көптен бері мұндай ақсақалды көрмегем, бейнесінен көзімді ала алмадым.
Сөйтіп отырып қалғып, ұйықтап кетіппін. Ауылға төрт сағаттан артық жол жүресің. Көлік тоқтаған кезде оянып кеттім. Көліктің терезесінен қарап ауылдың шетіне іліккенімізді аңғардым. Жеті шақырымдай жер қалыпты. Қария да көліктен түскелі жатыр екен. Бірінші түсіп жол бердім. «Біссіміллә» деп көліктен түсіп алдында тұрған маған қарап:
– Қарағым, Ақмешітке келдік пе? – деп сұрады.
– Иә, ата! – дедім.
– Жарықтық-ай! Жатыр екенсің ғой! – деп даусы дірілдеп, кемсеңдеп, төрт-бес қадам басып жүресінен салмақпен дүрс етіп отыра кетті. Екі иығы селкілдеп жас балаша жылады. Бәріміз үрпейісіп қарап қалдық. Мына алдымызда болып жатқан көрініске аң-таңбыз. Қарияны тоқтататын ешкім жоқ. Бет-жүзін жуған көзінің жасы аппақ сақалының арасынан тарамдап ағып жатыр.
Бір кезде мойнындағы сырты мақпалмен тысталған үшбұрышты тұмарын мәсісінің қонышынан бәкісін алып тіліп жіберді де, ішіндегі топырақты төге бастады. Күректей алақанымен жүзін шылаған жасын сүртіп, ерекше қимылмен жерге маңдайын тигізіп, топырақты сүйді. Көтеріліп жүресінен отырған күйі екі қолын көкке көтеріп бізге естірте:
– Айналайын, туған жер! Перзентің келді. Сенен алған топырағыңды өзіңе табыстадым. Сексен жыл жырақтап кетіп едім. Кешір мені, туған жер! Енді мені құшағыңа алсаң арманым жоқ. Иә, Жаратқан Ием! Алам десең міне жаным. Саған мың да бір шүкір! – деп, еңкілдеп тұрып жылады.
Кейін ауылға жеткенде білдік. Бұл қария кешегі қазақтың басына зобалаң туғанда бір отбасыдан қалған жалғыз тұяқ екен. Бала кезінде жер ауып, үйірінен адасып, шет елге кетіп, аман қалып сексен жылдан кейін туған жерге келген беті екен. Кетіп бара жатып бір уыс туған жердің топырағын ала кетіпті.
«Ит тойған жеріне, ер туған жеріне» деген осы екен-ау! Бір-ақ қимылмен туған елге, туған жерге деген сүйіспеншілігін, махаббатын көрсеткен ақсақал қарияға әлі күнге рахметімді айтамын. Өнегелі, ұмытылмайтын тәрбие көрсетті бізге. Туған жерге деген махаббаттың дәнін егіп кетті жүрегімізге. Бұл бір-ақ сәт. Тек туған жерге деген құрмет. Ал біз секілді ұрпақтың бойына имандылық, адамгершілік, елге, тілге, дінге, салт-дәстүрімізге деген құрмет дәнін егетін, кейінгіге үлгі болатын дана ақсақалдарымыз, көнекөз қарияларымыз керек-ақ!
Міне, сол сурет өмір бойы санамда қалып қойыпты.
М.Арын атындағы Қарғалы қазақ орта мектебі
Ақтөбе қаласының дін мәселелері
Елбек Тасболатұлы: Білімсіз пәтуа бүлік тудырады
Мұхаммед әл-Джинди: Білімді дамытпай, ел өркендемейді
Исламда өзге діндерге қатысты толеранттылық бар ма?
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 197 Твитерге 123
Исламның 5 парызы – Ибраһимнің (а.с.) 5 қазынасы
Бөлісу 1220 Твитерге 763
Төрт мәзһаб – ислам
Бөлісу 743 Твитерге 465
Қожа Ахмет Ясауи хикметтері – тәрбиелік құрал
Бөлісу 140 Твитерге 88
Ақтауда «Жаңа Қазақстанның тірегі – жалынды жастар» форумы өтті
270 адам радикалды көзқарасынан қайтты
Еліміз тағы бір медресемен толықты
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin